text: РЕШЕНИЕ НА СЪВЕТА
  от 19 ноември 2013 година
  за назначаване на един член на управителния съвет на Европейската агенция по химикали
  (2013/682/ЕС)
  СЪВЕТЪТ НА ЕВРОПЕЙСКИЯ СЪЮЗ,
  като взе предвид Договора за функционирането на Европейския съюз,
  като взе предвид Регламент (ЕО) № 1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH), за създаване на Европейска агенция по химикали (1), и по-специално член 79 от него,
  като има предвид, че:
  (1)
  В член 79 от Регламент (ЕО) № 1907/2006 се предвижда, че Съветът назначава за членове на управителния съвет на Европейската агенция по химикали (по-долу „управителният съвет“) по един представител от всяка държава членка.
  (2)
  С решение от 17 май 2011 г. (2) Съветът назначи 15 членове на управителния съвет.
  (3)
  Правителството на Румъния информира Съвета за своето намерение да замени румънския представител в управителния съвет и представи кандидатурата на нов представител, който следва да бъде назначен за периода до 31 май 2015 г.,
  ПРИЕ НАСТОЯЩОТО РЕШЕНИЕ:
  Член 1
  Г-жа Liliana Luminița TÎRCHILĂ, с румънско гражданство, родена на 1 февруари 1960 г., се назначава за член на управителния съвет на Европейската агенция по химикали на мястото на г-н Ionuț GEORGESCU за периода от 19 ноември 2013 г. до 31 май 2015 г.
  Член 2
  Настоящото решение влиза в сила в деня на приемането му.
  Съставено в Брюксел на 19 ноември 2013 година.